CELEX: C2004/179/25
Language: lt
Date: 2004-07-10 00:00:00
Title: Byla T-159/04: Davide Rovetta 2004 m. balandžio 24 d. pareikštas ieškinys Europos Bendrijų Komisijai

10.7.2004   
            
            
               LT
            
            
               Europos Sąjungos oficialusis leidinys
            
            
               C 179/13
            
         Davide Rovetta 2004 m. balandžio 24 d. pareikštas ieškinys Europos Bendrijų Komisijai
   (Byla T-159/04)
   (2004/C 179/25)
   Bylos kalba: italų
   2004 m. balandžio 24 d. Europos Bendrijų Pirmosios instancijos teisme buvo pareikštas Davide Rovetta, atstovaujamo advokato Mauzinio Gambardella, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               panaikinti 2003 m. gegužės 14 d. galutinį sprendimą dėl pareiškėjo priskyrimo B 5/3 lygiui ir dėl pareiškėjo prašymo Nr. D/77/03 jį priskirti B 4 lygiui atmetimo;
            
         
               —
            
            
               panaikinti sprendimą, nurodytą atsakyme į skundą Nr. R/563/03 dėl atsisakymo leisti susipažinti su Jungtinio priskyrimų komiteto dokumentais;
            
         
               —
            
            
               priteisti 1 euro simbolinį moralinės žalos, kurią patyrė pareiškėjas dėl ginčijamo sprendimo, atlyginimą;
            
         
               —
            
            
               priteisti iš Komisijos sumokėti pareiškėjui atgaline data nuo jo paskyrimo į pareigas datos atlyginimą, kurį jis gautų, jeigu būtų priskirtas paskyrimų tarnybos nustatytam B 4 lygiui;
            
         
               —
            
            
               priteisti iš Komisijos bylinėjimosi išlaidas.
            
         Teisiniai pagrindai ir pagrindiniai argumentai
   Pasibaigus išbandymo laikotarpiui, Muitų ir mokesčių sąjungos generalinio direktorato pareigūnas Davide Rovetta pateikė paskyrimų tarnybai prašymą dėl jo priskyrimo, remiantis Pareigūnų tarnybos nuostatų 31 straipsniu, aukštesniam B 4 lygiui. Savo prašyme jis nurodė, kad jis taip pat buvo paskirtas atlikti teisininko pareigas Muitų ir mokesčių sąjungos generaliniame direktorate, A3 padalinyje „Teisės ir Bendrijos nuostatų įgyvendinimo kontrolės“.
   Gavęs neigiamą paskyrimų tarnybos atsakymą ir priskirtas B 5/3 lygiui, pareiškėjas, remdamasis Pareigūnų tarnybos nuostatų 90 straipsnio 2 dalimi, pateikė skundą dėl šio sprendimo, kuris buvo atmestas.
   Pareiškėjas prašo Pirmos instancijos teismo panaikinti šį sprendimą dėl skundo atmetimo ir ankstesnį sprendimą dėl priskyrimo bei dėl sprendimo, kuriuo buvo atmestas jo prašymas leisti susipažinti su Jungtinio priskyrimų komiteto dokumentais.
   Pareiškėjo manymu, šie sprendimai pažeidžia Nuostatų 25 ir 31 straipsnius, neatitinka Teisingumo Teismo ir Pirmosios instancijos teismo praktikos šiuo klausimu bei pažeidžia esminius procedūrinius reikalavimus, yra nemotyvuoti ir jais yra padaryta akivaizdi vertinimo klaida. Todėl pareiškėjas taip pat tvirtina, kad 1983 m. pamatinis sprendimas dėl priskyrimo, pakeistas 1996 vasario 7 d. sprendimu, šiuo atveju nebuvo taikytas.
   Galiausiai, pareiškėjas nurodo, kad paskyrimų tarnybos įgaliojimų priskyrimo srityje perdavimo kolegijai sistema yra neteisėta dėl proporcingumo, skaidrumo ir gero administravimo principų pažeidimo.